The Link อุปกรณ์เชื่อมสมอง ล่าสุดของ อีลอน มัสก์
เมื่อไม่กี่ชั่วโมงที่ผ่านมา อีลอน มัสก์ ได้ออกมา แถลงความคืบหน้าล่าสุดของ Neuralink บริษัทผู้พัฒนาเทคโนโลยีเชื่อมสมองมนุษย์กับคอมพิวเตอร์
29 ส.ค. 2563

The Link อุปกรณ์เชื่อมสมอง ล่าสุดของ อีลอน มัสก์ /โดย ลงทุนแมน
เมื่อไม่กี่ชั่วโมงที่ผ่านมา อีลอน มัสก์ ได้ออกมา
แถลงความคืบหน้าล่าสุดของ Neuralink
บริษัทผู้พัฒนาเทคโนโลยีเชื่อมสมองมนุษย์กับคอมพิวเตอร์
อีลอน มัสก์ ได้ยืนยันว่าการออกมานำเสนอความคืบหน้าในปีนี้
ไม่ใช่มีจุดประสงค์เพื่อการระดมทุน
แต่เพื่อโน้มน้าวให้ผู้คนเข้ามาร่วมงานกับ Neuralink และช่วยให้เทคโนโลยีเชื่อมสมองคนกับคอมพิวเตอร์มีราคาไม่แพง เชื่อถือได้ และเข้าถึงทุกคนที่ต้องการมัน
โดยกลุ่มคนที่เป็นเป้าหมายของ Neuralink คือผู้ที่มีปัญหาเกี่ยวกับระบบประสาทเช่น คนที่สูญเสียความทรงจำ คนที่เคยได้รับการกระทบกระเทือนทางสมอง รวมไปถึงผู้ที่เป็นอัมพาต
ในปีนี้ อีลอน มัสก์ ได้ปรับรูปแบบของอุปกรณ์เชื่อมสมองจากปีที่แล้วที่เป็นสายใยสื่อประสาทเชื่อมต่อออกมาหาอุปกรณ์ภายนอกบริเวณหู กลายมาเป็นเหรียญขนาดเล็กที่ฝังเข้าไปใต้กะโหลกศีรษะ เรียกว่า “The Link”
╔═══════════╗
Blockdit แฟลตฟอร์มของแหล่งรวมนักคิด
ที่ช่วยอัปเดตสถานการณ์ ในรูปแบบบทความ วิดีโอ
รวมไปถึงพอดแคสต์ ที่มีให้ฟังระหว่างเดินทางด้วย
ลองใช้กันที่ 
╚═══════════╝
โดย The Link จะเป็นชิปคอมพิวเตอร์มีขนาดเท่ากับเหรียญ
ประกอบไปด้วยขั้วไฟฟ้า 1,024 ขั้ว
มีแบตเตอรี่ที่ใช้งานได้ตลอดทั้งวัน
โดยชาร์จแบตแบบไร้สายตอนกลางคืน
The Link สามารถเชื่อมต่อกับอุปกรณ์อื่นด้วยสัญญาณไร้สายในระยะ 5 ถึง 10 เมตร
เมื่อมันฝังเข้าไปในกระโหลกศีรษะแล้ว คนภายนอกจะไม่เห็นอุปกรณ์นี้
และที่สำคัญก็คือ อีลอน มัสก์จะทำให้เทคโนโลยีดังกล่าว สามารถแสดงผลข้อมูลต่างๆเกี่ยวกับร่างกายเราได้ เช่น สัญญาณชีพจร คลื่นหัวใจ คลื่นสมองผ่านแอปพลิเคชันบนสมาร์ตโฟนที่ใช้ระบบเชื่อมต่อ Bluetooth ซึ่งไม่ต่างอะไรไปจาก Fitbit
เพียงแต่ The Link จะต่างกับ Fitbit ตรงที่อุปกรณ์เชื่อมต่อไม่ได้เป็นนาฬิกาที่ข้อมือ แต่มันจะเข้าไปอยู่ในหัวของเรา..
นอกจากความคืบหน้าเรื่องสถาปัตยกรรมการออกแบบแล้ว
สิ่งมีชีวิตสำหรับการทดลองก็ใหญ่ขึ้น จาก “หนู” เป็น “หมู”
ตรงนี้ ลงทุนแมนมองว่าการสาธิตของอีลอน มัสก์ค่อนข้างให้ความละเอียดอ่อน
เพราะแทนที่เขาจะนำหมูมาฝังอุปกรณ์เพียงตัวเดียว
แต่เขากลับเลือกวิธี การนำเสนอด้วยหมูสามตัว
ตัวแรกคือ หมูธรรมดา
ตัวที่สองคือ หมูที่เคยฝังอุปกรณ์เชื่อมสมอง และได้ถอดอุปกรณ์ไปแล้ว
ตัวที่สามคือ หมูฝังอุปกรณ์เชื่อมสมองมาแล้ว 2 เดือน
เมื่อหมูสามตัวถูกนำออกมาเทียบกัน เราจะสังเกตได้ว่าหมูทั้งสามตัวภายนอกแทบจะไม่มีอะไรต่างกัน ดูปกติและดูสุขภาพดี
แม้ว่าเรื่องนี้จะไม่ใช่การการันตีว่าเทคโนโลยีนี้จะปลอดภัยอย่างสมบูรณ์ แต่การนำเสนอดังกล่าวก็ทำให้เห็นว่า คอนเซ็ปต์เชื่อมสมองเข้ากับคอมพิวเตอร์ ของอีลอน มัสก์นั้น นั้นมีความเป็นไปได้
สำหรับหมูตัวที่สามที่ได้รับการฝังอุปกรณ์เชื่อมสมองนั้น เบื้องต้นได้ถูกนำมาสาธิต จะเป็นเพียงการแสดงผลจากการอ่านสัญญาณสมองเท่านั้น
ซึ่งอีลอน มัสก์ได้ระบุว่าในท้ายที่สุดแล้ว The Link ต้องมีความสามารถทั้งการอ่าน และการเขียน
ซึ่งการอ่านในทีนี้ก็คือ การอ่านสัญญาณสมองว่ากำลังตอบสนองต่อสิ่งเร้าอย่างไร
ในขณะที่การเขียนก็คือ การควมคุมอวัยวะในร่างกายผ่านทางความคิด
ทั้งหมดนี้ก็เพื่อแก้ปัญหาให้กับผู้ที่มีความบกพร่องทางสมอง หรือไขสันหลัง
เช่น โรคอัลไซเมอร์, ภาวะสมองเสื่อม, อัมพาต รวมถึงการติดยาเสพติด
และสิ่งที่เซอร์ไพรส์ไม่น้อยเลยก็คือตอนจบการนำเสนอ
อีลอน มัสก์กล่าวว่าตอนนี้ โครงสร้างทางสถาปัตยกรรมของ The Link ได้รับการยอมรับจากสำนักงานคณะกรรมการอาหารและยาของสหรัฐอเมริกาในเดือนกรกฎาคมที่ผ่านมาแล้ว
และทางบริษัทก็กำลังรอการอนุมัติ การทดสอบปลูกถ่ายอุปกรณ์เชื่อมสมอง
กับมนุษย์ครั้งแรก เร็วๆนี้..
╔═══════════╗
Blockdit แฟลตฟอร์มของแหล่งรวมนักคิด
ที่ช่วยอัปเดตสถานการณ์ ในรูปแบบบทความ วิดีโอ
รวมไปถึงพอดแคสต์ ที่มีให้ฟังระหว่างเดินทางด้วย
ลองใช้กันที่ 
╚═══════════╝
ติดตามลงทุนแมนได้ที่
Website - 
Blockdit - 
Facebook - ลงทุนแมน
Twitter - 
Instagram - 
YouTube - 
สำหรับใครที่สนใจอยากดูงานแถลงความคืบหน้าย้อนหลัง - -
References
-www.neuralink.com
-